

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020. gada 27.augustā Nr. 385

(protokols Nr. 14, 38.p)

**Par zemes nomas līguma pagarināšanu**

Priekuļu novada dome izskata *Vārds Uzvārds* (turpmāk - Iesniedzējs) 2020.gada 24.augusta iesniegumu, reģistrētu Priekuļu novada pašvaldībā 24.08.2020., reģ.Nr.3.1-5.2/2020-3353, par zemes nomas līguma pagarināšanu par zemes vienības ar kadastra apzīmējumu 4294 002 0064, “Kalna Veģeri”, Veselavas pagastā, Priekuļu novadā, ½ domājamās daļas 2,15 ha platībā iznomāšanu uz 5 gadiem.

Izvērtējot pašvaldības rīcībā esošo informāciju, konstatēts, ka:

1. Ar Iesniedzēju par zemes vienības ar kadastra apzīmējumu 4294 002 0064, “Kalna Veģeri”, Veselavas pagastā, Priekuļu novadā, ½ platības 2,15 ha nomu tika noslēgts zemes nomas līgums līdz 2020.gada 19.augustam;
2. Saskaņā ar 2010.gada 11.novembra Priekuļu novada domes lēmumu (protokols Nr.18. 12.p.) Iesniedzējam ir atņemtas zemes lietošanas tiesības un zemes vienība ar kadastra apzīmējumu 4294 002 0064, ir piekritīga pašvaldībai;
3. Likuma „Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums” 25.panta otrā daļa nosaka *“Persona, kurai zemes pastāvīgās lietošanas tiesības izbeidzas šā panta pirmajā daļā minētajos gadījumos vai kurai zemes pastāvīgās lietošanas tiesības izbeigušās saskaņā ar likumu “*[*Par zemes reformas pabeigšanu lauku apvidos*](https://likumi.lv/ta/id/45729-par-zemes-reformas-pabeigsanu-lauku-apvidos)*", iegūst zemes nomas pirmtiesības uz tās lietošanā bijušo zemi. Zemes nomas līgumu slēdz uz laiku, kas nav mazāks par 10 gadiem, ja vien zemes nomnieks nevēlas noslēgt zemes nomas līgumu uz īsāku termiņu. Ja zemes nomnieks vēlas, zemes nomas līgums tiek pagarināts.”;*
4. Iesniedzējs, kā bijušais zemes lietotājs, saņem pirmtiesības uz minētā zemes gabala iznomāšanu un zemes nomas līguma pagarināšanu;
5. Ministru kabineta 2005.gada 30.augusta noteikumu Nr.644 “Noteikumi par neizpirktās lauku apvidus zemes nomas līguma noslēgšanas un nomas maksas aprēķināšanas kārtību” 7.punkts nosaka, ka *nomas līgumā par zemi gada nomas maksa nosakāma 0,5 % apmērā no zemes kadastrālās vērtības.*

Ņemot vērā iepriekš minēto, pamatojoties uz likuma ”Par pašvaldībām” 14.panta otrās daļas 3.punktu un likuma „Valsts un pašvaldību īpašuma privatizācijas un privatizācijas sertifikātu izmantošanas pabeigšanas likums” 25.panta otro daļu, Administratīvo teritoriju un apdzīvoto vietu likuma Pārejas noteikumu 20.punktu, Ministru kabineta 2005.gada 30.augusta noteikumu Nr.644 “Noteikumi par neizpirktās lauku apvidus zemes nomas līguma noslēgšanas un nomas maksas aprēķināšanas kārtību” 2.punktu un 7.punktu, Apvienotās Tautsaimniecības komitejas, Finanšu komitejas, Izglītības, kultūras un sporta komitejas un Sociālo lietu jautājumu komitejas 2020. gada 27. augusta atzinumu par lēmumu (protokols Nr. 3, p. 15), atklāti balsojot: PAR - 11 (Elīna Stapulone, Aivars Tīdemanis, Aivars Kalnietis, Juris Sukaruks, Arnis Melbārdis, Jānis Ročāns, Baiba Karlsberga, Normunds Kažoks, Māris Baltiņš, Elīna Krieviņa, Ināra Roce), PRET – nav, ATTURAS – nav, Priekuļu novada dome **nolemj**:

* + - 1. Pagarināt zemes nomas līgumu ar *Vārds Uzvārds*, personas kods -, dzīv. -, par zemes vienības ar kadastra apzīmējumu 4294 002 0064, “Kalna Veģeri”, Veselavas pagastā, Priekuļu novadā, ½ domājamās daļas 2,15 ha platībā ( kopējā zemes vienības platība 4,3 ha) iznomāšanu, no 2020.gada 20.augusta.

1. Noteikt nomas līguma termiņu līdz 2025.gada 31.decembrim.
2. Nomas maksu noteikt 0,5 % no zemes kadastrālās vērtības gadā.
3. Nomas līgumu pagarināt pēc Cēsu novadā apvienojamo pašvaldību finanšu komisijas lēmuma saņemšanas.
4. Atbildīgā par lēmuma izpildi nekustamā īpašuma speciāliste L.S.Berovska.
5. Kontrole par lēmuma izpildi Attīstības nodaļas vadītājai V.Lapselei.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone